Spenstig visepop
Denne sterke svenske rockeren lovet sist at neste gangskulle han gi ut en plate med glad musikk. 
Stefan Sundström påstår at visepop er den nye hippe musikkformen, og slår til med 12 frodige låter som det er veldig lett å bli glad i. 

Sundström tok med seg bandet sitt, Jonny Dunders Elektriska Cirkus, ut på landet i august i fjor. 
Der brukte de fem dager på å spille inn et dusin fargerike og fristende låter. 
Men selv om visene til Sundström har en gjennomgående lystigere tone enn det vi er vant til, er tekstene friske og musikken rufsete og tøff. 
Det kan bli en sterk konsert med denne mannen og bandet i Odderøyhallen under Protestfestivalen lørdag 18. september. 
